AMPHIBIA. 
237 
Initio Januarii 1793. tempestate frigida , omnibus conglaciatis, adest tam 
bufo quam rana arborea , nullo modo absconditae , uti antea quoque adfuerunt. 
Martio in superficiem successive enisi sunt bufones. Quum non ad illos 
attendissem , fame enecati et summe emaciati perierunt. 
Mirum sane illud vivacitatis horum animalium oppositum exemplum. 
Ao. 1793. d. 3 r. Aug. juniorem ranam scorodosmam pollicaris fere longitudi- 
nis in terra salientem cepit filius posuitque sub campana. Postridie in aliud 
vitrum posui. Languere videbatur. Post meridiem pedibus extensis rigensque 
mortua dorso imposita jacuit. Quum adeo arida jam esset, posui in aqua diei 
spatio , quumque satis emollita videretur pristinumque colorem iterum nacta, 
immisi spiritui vini. Postridie cum admiratione vidi , quum antea in fundum 
vasis cecidisset , jam haerere in superficie perpendicularem , naso parum emi- 
nente, qua ratione nullius animalis corpus unquam natasse vidi. Spiritus vini 
utique turbidus jam animalia receperat, diuque conservaverat, ut non credam 
valde spirituosum fuisse. 
BUFO CALAMITA. 
Ao. 1792. d. 17. Sept. in horto academico sub terra semidefossus deprehen- 
sus, Sub campana cum scorodosma et bufone alio positus statim se defodit. 
Defossus mansit, et adhucdmn fuit d. a 5 . Apr. 1793. Hoc die vero ex terra 
emersit , ex vitro exiit , in terram decidit , et mane in vasculo aqua pleno in 
quo caniculis potus praebebatur , natans repertus est. Posui separatim in vase 
vitreo terra humida semipleno. Postquam ablueram aqua in qua natavit et 
emergere cupiit, vidi esse ipsissimum bufonem calamitam Roeselii , sed mi- 
nus vivido colore, licet ablutus esset. Neque ullum odorem in illo observavi. 
Pinguis tamen satis et inflatus erat. Immisi oniscos et muscam , dedi et helices 
aliquot parvulos vivos. Nullo modo curare haec insecta visus est , quae ante 
oculos discurrebant. Noctu erectum pedibus anterioribus ad vitri parietes vidi. 
Postridie se defoderat sub terra. Onisci omnes aderant. Muscam non vidi. 
Nulla superfuit helix. Has proinde vorasse videtur. Aliquoties interea visus. 
Oniscis aliquot voratis rursus se defodit. 
D. 27. Maj. major cinereus et quasi unctus mihi visus est. Saepius oniscos 
praebui quos voravit. Non dexterrime inhiat. Vidi ad usque sexies rictum ape- 
ruisse, ut allisas mandibulas audiverim, nec lingua oniscum attigit. Neque 
ideo magis appropinquavit, aut accuratius solertiusque moliri rem observavi, 
sed coeco brutoque quasi impetu invadere. Accidit quoque ut musca in altum 
Ff 
